एमपी नगर पुलिस के मुताबिक मेसर्स रिचनेट केबल सर्विस प्रायवेट लिमिटेड की तरफ से प्रकाश मोहन कामले ने लिखित शिकायत दर्ज कराई थी। उसमें बताया था कि डीजी नेट केबल के ऑपरेटर संतोष पंवार और उनके साथी सिग्नल चोरी कर सोनी और कलर्स चैनल का प्रसारण कर रहे हैं। शिकायत में बताया गया कि उनकी फर्म से पहले डीजी नेट केबल का अनुबंध था, लेकिन तय राशि का भुगतान नहीं करने पर अनुबंध समाप्त कर उनके चैनल ने डीजी नेट के लिए प्रसारण बंद कर दिया था। लेकिन डीजी नेट केबल ऑपरेटर ने पैसों का भुगतान करने के बजाय डीटीएच से सिग्नल चोरी कर कलर्स व सोनी चैनल का प्रसारण करना शुरू कर दिया। शिकायत की जांच कर आरोपित संतोष पंवार व उसके साथियों के खिलाफ केस दर्ज कर लिया है।